प्रदेश भर के अशासकीय व राजकीय माध्यमिक कालेजों के अतिरिक्त शिक्षकों को सरकार उन कालेजों में भेजना चाहती है, जहां छात्र-छात्रओं की संख्या पर्याप्त है, लेकिन उन्हें पढ़ाने वाले शिक्षकों की कमी है। माध्यमिक कालेजों के अतिरिक्त शिक्षकों का आकलन छात्र संख्या और स्कूल के वादन (शिक्षक को पढ़ाने के तय घंटे) के आधार पर हो रहा है। हर जिले में शहर से लेकर ग्रामीण तक ऐसे कालेज बहुतायत में हैं, जहां शिक्षक व छात्र संख्या मेल नहीं खाती।